Vrem o reușită! Haideți!
Eroul nostru e Tim Keel.
Bună, Tim Keel!
Se numără printre cei mai mari fani KISS.
Stați! Am exact ce trebuie.
Da!
- Tina Turner. - Da.
E fan KISS.
Ce-i aia?
- Cântă metale supărate? - Da.
Limba lui Gene Simmons e vestită.
- E foarte lungă. - Ăla cu gimnastica?
Nu, ăla e Richard Simmons.
Strâng suveniruri KISS din 1974.
Sunt fan de la primul album.
Fiecare bucățică de perete e acoperită cu ceva.
- Nu știu nicio piesă. - Nici eu.
Habar n-am cum arată.
Fețe alb-negru, păr așa.
- Sunt ăia cu fețele alb-negru? - Da.
Scot limba și fac așa…
„Casa e năpădită de pasiunile lui: suvenirurile KISS și animalele.”
Faptul că nu se precizează ce animale mă sperie puțin.
Am o țestoasă de uscat dobrogeană, vreo 15 reptile, o grămadă de pești…
Am și un porumbel.
E casa unui băiat de 12 ani.
În ce privește moda,
Tim nu poartă nimic pe care nu scrie KISS.
Nici eu. Mor după KISS.
Tata umblă în tricou cu KISS și pantaloni militari
doar de 40 de ani.
Niciodată altceva.
Am vreo 350 de tricouri cu KISS. Sunt cunoscut pentru asta. E marca mea.
Sunt un bandit rock-and-roll.
Acum îi cunoaștem povestea.
Acum peste 30 de ani,
fratele lui Tim, Tommy, alias Doody, a făcut accident cu mașina
și a rămas paralizat, cu leziuni pe creier.
De atunci, Tim are singur grijă de Doody.
Așa, Dood! Ne sculăm?
Fratele meu a suferit un traumatism cranial închis.
Are pareză pe stânga.
Am grijă de el din '86.
Suntem noi doi.
Toată viața, tata a avut grijă de fratele lui.
Unde mergem?
Te aduc înapoi.
Se simte singur.
A fost însurat 23 de ani cu prietena lui din liceu.
Efortul îngrijirii fratelui și delăsarea lui Tim
au încercat greu căsnicia.
A trecut printr-un divorț.
Am două fete cu Kim, pe Lilly și Melody.
Ne-a fost bine crescându-le.
Datorită copiilor suntem azi prieteni buni.
Mama avea grijă ca tata să n-o ia razna.
După divorț, tata nu s-a mai ocupat de el.
A căzut în depresie.
Anul trecut a fost concediat ca sudor.
Aoleu!
De când e șomer, depresia s-a adâncit.
- Înțeleg. - Doamne!
- Nenorocirea nu vine singură. - Nu are grijă de el.
Dar e frumos câte face pentru fratele lui.
- Da. - E un mare sacrificiu.
Sper ca experiența asta să îi ridice tatei moralul,
să vadă că nu e doar
un îngrijitor, un fan KISS și un iubitor de animale.
Tata e în cel mai jos punct al vieții.
Are nevoie de ajutor extern, să-l ridice cineva, să-i dea un imbold,
să-l scoată din inerție, ca să redevină cine era.
Misiunea noastră e să-l ajutăm pe Tim Keel să se vindece.
Da!
Proces de vindecare, sosim!
PRIMA ZI
PUNE-TE PE TINE PE PRIMUL PLAN.
- Aici? - Aici.
- Haideți! - La treabă!
Ciocănesc eu.
Ne dați ori nu ne dați?
Bună!
- Ce faci? Mă bucur să te cunosc. - Noroc!
- Chiar porți numai tricouri cu KISS. - Bună!
- Antoni. Îmi pare bine. - Ce e aici?
Bună, sunt Tan. Îmi pare bine. Ce mai faci?
Hai, fă-mi turul casei!
Nu e casă, e muzeu.
E epicentrul suvenirelor KISS.
E pentru mine? Nu, dar înțeleg.
Dacă aș putea, mi-aș transforma casa în Centrul Michelle Kwan.
Ce mi-e KISS, ce mi-e Michelle Kwan. Știți? Deci înțeleg.
- Mersi că ne-ai primit la tine. - Cu plăcere.
- Pot să-l salut pe Doody? - Da.
Bună, Doody!
O să vorbim puțin de tine, omule.
Am crescut împreună. El e cu șapte ani mai mare.
Umblam mereu împreună. Apoi el a făcut un accident urât.
Nu credeam că scapă. A stat în comă trei luni.
Dar s-a trezit.
L-am adus acasă de cum am putut.
De atunci e cu noi.
Era idolul tău?
Îți venerai fratele mai mare?
Da, el mi-a făcut cunoștință cu muzica asta.
Tu ai făcut asta, Doody?
Da!
Ce îți place așa mult la ei?
- Părul și machiajul, nu-i așa? - Îmi place vraja din jurul lor.
Am crescut în anii '70, când ei erau pe val.
- Erau prietenii mei. - Da.
Am văzut un acvariu cu țestoase.
- Doamne! - Sunt mari.
Ce tare!
Uite ce pește!
Aoleu, un șarpe albinos!
Mi-au amorțit tendoanele lui Ahile și mă furnică la perineu.
- M-au trecut fiori reci prin corp. - Vreau să văd și eu!
E superb! Aoleu, e vie!
Ce?
Am oroare de reptile.
Au ceva care îmi amintește de dinozauri.
Am impresia că sunt de pe altă planetă și îmi fac scârbă.
Mai degrabă strâng în brațe un șobolan de pe străzile New Yorkului,
decât să mă apropii la trei metri de cel mai mic șarpe din lume.
E Oswald.
Oswald.
Face un tratament. Are sondă gastrică.
Țestoasă transfuzată!
Își vede de ale ei în mijlocul haosului.
- Să mai vedem chestii cu KISS! - Ce cizme!
Încalță-te cu ele!
- Cum mergi în ele? - Am mers bine o vreme.
Hai, lasă-mă!
Până am căzut și am zis: „Gata!”
- Sunt demențiale. - Doamne!
- Nu m-am simțit niciodată mai bine. - Sunt mișto rău.
Ce înalt ești! Mă sperii.
Gurița mare!
- N-am Covid, nu-mi trebuie. - Bea-ți sucul!
Să vedem bucătăria!
- Ce-i cu chitara asta? - A făcut-o Lilly când era mică.
Am observat că, unde ai o mie de suvenire KISS,
ai mereu și o poză cu fetele sau cu familia.
Mă gândesc mereu la ele.
Ce îți plăcea cel mai mult la viața dinainte?
Când eram toți patru acasă, gătind…
- Ești un om sentimental. - Da.
- Gătești pentru tine și fratele tău? - Da, chestii simple. Nu mă mai chinui.
Pe vremuri, veneam de la lucru și mă băgam în bucătărie la gătit.
- Îți plăcea? - Foarte mult.
Da. Am gătit ani de zile în restaurante.
Când te-ai oprit?
La șase luni după ce am rămas doar eu cu el în casă.
M-am întrebat: „De ce stau eu aici două ore?”
El mănâncă orice îi dau.
Pentru fratele tău nu contează, dar ar fi o ocazie să te gândești la tine.
- Să te hrănești pe tine. - Corect.
- Ce ții în namila asta de frigider! - Unde ești?
- Asta e! - Asta e!
Astea sunt pentru țestoasă. Să nu crezi că mănânc eu așa ceva!
Toate legumele sunt pentru țestoasă, nu pentru tine, un om viu,
care are pe cineva în grijă și o viață de trăit?
- Da. - Am înțeles.
Eu nu mănânc legume.
Tu ce mănânci?
Am un amestec de clătite.
- Mor după astea. - De ce să mănânci coajă?
Termini într-un minut și jumătate.
- Mănânci mulți crenvurști. - Da.
În congelator ce e? Sunt niște șoareci pentru șarpe.
- Acolo sunt șoareci? - Da.
- Ce frumuseți! - Celuilalt îi dau șoareci vii.
Iar pentru șarpele mare am șobolani uriași congelați.
- De unde iei? - De la magazin.
Am înțeles. Ești un om fascinant.
Foarte mișto!
Măi să fie!
Hai încoace, dragule! Sincer, m-am uitat deja.
Impresionant, nu?
Îmi place… Da.
E o frumusețe.
Îmi place că ai o pasiune, dar precis mai există și altceva.
Nu sunt obișnuit. Asta port de când mă știu.
De când?
- Tricouri cu KISS în fiecare zi? - Da.
Știu și eu? De vreo 20 de ani.
Îmi place de mine îmbrăcat așa.
Dacă te placi, te simți pasionat și fericit, îmbracă-te așa!
E minunat că ai găsit asta.
Dar te limitezi. Și alte lucruri te-ar putea face să te simți bine.
- De acord. - Vreau să explorăm.
Dar nu eliminăm ce ai acum.
Vom găsi o cale să integrăm stilul ăsta, fără să ne limităm la tricouri cu KISS.
- Sunt gata. - Și eu.
Ești drăgălașă, țestoasă mică!
Nici ție nu-ți place să stai printre șerpi?
Avem o anacondă albinoasă.
Ar putea să…
în orice moment.
- Îmi plac suvenirele și pasiunea ta. - Mersi.
Ești un om plăcut, cumsecade și afectuos.
- Asta degaji. - Mulțumesc.
Îți iubești fratele, dar vreau să știu cine ești tu.
Nu știu cine sunt. Nu am identitate în afara acestor lucruri.
Când ai avut identitate ultima dată?
Probabil când eram puști, adolescent.
Stăteam toată ziua în parc, căutând reptile.
Asta mă făcea fericit.
Așa mă știa lumea.
Eram tipul cu reptilele.
- Un tip amuzant? - Da.
- Te mai distrezi? - Foarte rar.
Mi-ar prinde bine puțină distracție. Trebuie să mai și trăiesc.
- Ești pe mâinile noastre acum. - Mulțumesc.
Multe pânze de păianjen.
Câte chestii!
Îmi place că se vede doar o bucățică de piele păroasă.
- Să arate că e bărbat. - O ocheadă. „Sunt un bărbat în cizme.”
Jonathan! Ți-am adus pe cineva.
- Ce faci în baia mea frumoasă? - Sunt cochetă și superbă.
- Să vă distrați! - Te iubesc.
- Scumpete! - Bună!
Ia spune! Intri aici dimineața, fredonând o piesă KISS…
- Clar! - Și apoi?
- Intru la duș. - Faci dușulică?
- Mă spăl pe dinți. - Devine sexy. Și după aia?
După aia ies.
Ce sfârșit abrupt!
- Nu te dai cu nicio loțiune? - Cu nicio loțiune.
Dar cu literele mele preferate: SPF?
SPF?
Dacă nu te dai cu cremă de soare, greșești.
Îmi dau jos papucul și te fugăresc.
Până aici! Mă fac rău.
Fii atent, facem schimb de haine. Tu îți pui rochia asta.
- Pe urmă te duc la Bobby. Hai! - Bine.
- Glumesc. - Nu mă deranjează.
- Ai vrea? - Păi…
- Îți dăm rochița? - Nu zic nu.
Dăm din fund, să fim sexy.
Uită-te în obiectiv!
Fă așa…
Pe urmă te întorci în profil.
Vreau să capete tupeu, să-și acceseze cocota interioară.
- Uită-te acolo! - Bine.
Bună, ce faci?
Acum du-te țanțoș în camera aia!
Dă-i înainte!
- Am dansat ca „bagaboantele”. - E sezonul „bagaboantelor”.
Mă bucur că suntem de acord. Distrați-vă! Vă iubesc.
Bine. Mulțumesc.
- Te simți bine? - Da.
- Asta e camera lui Doody? - Da.
Cum vă descurcați în camera asta?
Ne descurcăm cum dă Dumnezeu.
- Patul e stricat? - Da, e stricat.
Partea de la cap nu merge.
Vă avantajează unghiurile camerei?
Dacă am o podea, pot să-l întorc.
Mă pricep cu drăcia asta. Umblu cu ea de multă vreme.
Pot s-o strecor printr-o palmă de loc.
Tim nu locuiește singur aici. Stă și Doody cu el.
Dacă deschid spațiul, ca să aibă loc să se miște,
asta le va îmbunătăți calitatea vieții.
Doi.
- Trei. Deschide mare! - De ce transpiri abundent?
- Poți mai mare. - Ba nu.
- Știu eu că poți. - Ești fleașcă.
Zeama de crenvurști miroase îngrozitor.
Nu pot să cred că idioții ăștia bagă de bunăvoie așa ceva în gură.
Sunt neghiobi.
Ce-i zeama asta care curge din ei? Ce scârbos!
- Ura! - Bravo!
Ți-am spus de o mie de ori.
Antoni, nu mai băga orice în gură!
M-am săturat să mă critice toți fiindcă bag orice în gură.
Cum altfel știi ce gust are?
V-ați jucat cu crenvurștii?
- Îi puneți la loc? - Îți luăm alții.
Pe ăștia îi fierbem și îi mâncăm noi. Nu aruncăm mâncare.
Cât vei fi tu cu noi, are cine să vadă de fratele tău?
- Rudele. - Excelent!
Cum te simți știind că n-o să-l vezi o vreme?
Ciudat, dar va fi pe mâini bune.
- Ce faci, tată? - Cine e mândra asta? Intră!
- Melody? - Da!
Bună! Eu sunt Tan. Încântat! Ce faci?
- Poftește! - Bună!
- Vă iau la rând.
- Ce faci, dulceață? - Bine, tu?
- E fata ta? - Bună, tati!
„Bună, tati!”
Uite ce mutră frumoasă!
- Îl iubim deja. E un om bun. - Cel mai bun.
Ai primit deja premiul Fiica anului? Simt eu. Ești drăgălașă foc.
Tata e minunat.
E dulce și nostim și îl iubesc enorm.
- Mulțumesc. - E cel mai bun tată din lume.
Dar nu i-ar strica mai mult dichis.
E timpul pentru ceva nou. Vrem să-l scoatem din casă.
Toți prietenii mei îl iubesc. Tim aduce cheful la petrecere.
Apare costumat, participă fără rezerve.
- E sufletul petrecerii. - Da.
Vreau să-l dezgrop pe vechiul Tim.
Să se simtă el însuși și să se simtă pe sine.
- Da! - Eu zic să începem ziua.
La treabă!
Ia-ți la revedere de la tata. Vei vedea un om nou.
- Te iubesc. - Familia!
- Să te distrezi mult! - Mulțumesc.
- Hai! Tu vii cu noi. - Gata, ne-am cărat.
- Pa! Mi-a părut bine. - Pa, Melody!
- Pa, Doody! - Pa!
- Mi-a părut bine, dragule. - Și mie, prietene.
Pa! Vă mulțumesc.
Pe curând!
Pa, dulceață!
Noi doi, Dood. Eu o să am grijă de tine.
- De ce i se zice Doody? - Era la modă emisiunea Howdy Doody.
Da.
E de înțeles că Tim își petrece mult timp având grijă de fratele lui.
Acesta are nevoie de multă atenție, iar Tim s-a cam pierdut pe sine.
Vreau să se îngrijească mai bine.
El știe că vrea,
dar nu știe cum să facă.
A trecut prin multe și se vede că a ajuns rău de tot.
E sub linia de plutire, O să-l ajutăm să iasă la suprafață.
O să-i arăt lui Tim că poate să-și exploreze senzualitatea interioară.
E obsedat de KISS și ocupat cu fratele avut în grijă.
A uitat că e sexy.
Eu o să-i spun: „Ești drăguț, Tim.”
Tim nu-și mai sărbătorește propria viață.
Există o lume exterioară pe care trebuie s-o exploreze și s-o trăiască.
Știu că se îngrijește de fratele lui de aproape 40 de ani.
Așa ceva te secătuiește.
A devenit un pustnic.
Nu mai găsește nicio bucurie în viață.
Trebuie să-i arătăm lui Tim că există bucurie în lume.
Îi arătăm săptămâna asta.
A DOUA ZI
NU E O CRIMĂ SĂ FII BUN CU PROPRIA PERSOANĂ.
Tim, ăsta este sediul nostru.
- Mamă! - Nu e plăcut?
- Ba da. - E minunat.
Ăștia sunt de-ai mei.
L-am pus acolo ca să te simți ca acasă.
Cum erai înainte de întâmplările care te-au deprimat?
- Cred că eram mai flușturatic. - Da?
Am dus o viață haotică în copilărie.
Ce înțelegi prin asta?
Păi am copilărit în New Orleans.
- Adică? - Băteam străzile.
Nu știu ce înseamnă să bați străzile în New Orleans. Sunt străin.
O țineam numai în chefuri.
Așa am trăit multă vreme.
Când mi-am cunoscut fosta soție, m-am liniștit, am făcut copiii…
- Ai prieteni cu care să ieși? - Am câțiva prieteni.
- Dar nimeni nu iese. - Cine nu vrea să iasă?
Nu zic să mergeți după discuri, ci la un pahar, seara.
N-am făcut niciodată asta.
N-am fost undeva cu cineva, să stăm la masă și să…
Tim!
Să mâncăm sau să bem ceva.
- Niciodată. - Nu ai trăit.
Parcă întâlnesc o ființă aterizată de pe altă planetă.
E de necrezut.
Se zice despre mine că sunt mai ciudat.
Nu ești ciudat, doar că ți-ai negat niște experiențe foarte plăcute.
Trebuie să-l readucem la viață pe vechiul Tim.
Da.
Probăm niște haine?
Logic.
Tot ce am adus e de la John Varvatos.
- Bine? - Chiar și eu știu cine e.
Mă bucur.
Tim, ești gata? Ești gata.
- Salut! - Măi să fie! Stai aici.
Uită-te în oglindă.
Arată bine. E superbă geaca.
- Nu? - Ba da.
Pot să schimb ceva repede?
Sigur.
Strică lookul. Vreau să văd.
- Chelesc. - Nu-i nimic.
Îmi placi cu pantaloni lungi.
Vreau să-ți explic de ce nu am optat pentru bermude.
Picioarele tale arată de mărime normală acum.
Pantalonul ți le lungește. Super!
Dacă ieși la concert sau la restaurant și îți pui geaca asta,
arăți meseriaș și în acord cu vârsta.
Arăți ca un rocker, fără să pară că ești costumat.
Mă simt bine în ea.
- Arăți bine. - Mersi.
Pe urmă, culori.
Asta e cam ciudată.
Poftim!
E un blazer cu guler de tunică. E foarte simplu.
Îl probezi și vezi cum te simți. Vino!
Am speranța că, până plecăm,
va dori să încerce și haine pe care nu scrie KISS.
Bună!
- Ce chestie să ne întâlnim aici. Ce faci? - Bine. Salut, amice!
Bun!
Îmi place tricoul cu jacheta asta.
Intru în pas cu moda sub ochii tăi holbați.
Da.
Singura chestie care mă deranjează e tricoul băgat în pantaloni.
- Da? - Mă rușinez de burta mea.
Pari mult mai suplu decât în tricoul tău supradimensionat.
Poate tu te rușinezi.
- Mie mi se pare că arăți minunat. - Mulțumesc.
- Așa vreau să te văd de-acum. - Da, îmi place.
Știi regula. Pentru că îți place, am ceva pentru tine.
Dă-i drumul!
Bine!
Te simți mai bine?
Așa!
- Ce se petrece aici? - Bună!
- Cum merge? - Bine.
- Arăți grozav. E in? - Mulțumesc.
Ce faci? De ce ne deranjezi?
Avem treabă, chestii de făcut.
- Bine. Hai să te schimbi, dragule! - Mulțumesc.
Mă tem că Tim va intra pe ușă și va face o criză de nervi.
A dispărut toată marfa KISS.
Vreau să se vadă prin prisma noastră,
anume ca un tip de gașcă, cu un hobby mișto,
care are multe de oferit.
- Bun-venit în bucătăria mea! - Frumos!
M-am gândit serios la preparatul perfect, la ce aș vrea să gătesc cu tine,
mai ales știind că găteai pentru familie, pentru fetele tale.
Când te-am cunoscut, ceva la tine mi-a transmis
supă de pui.
- Bine. - Ea hrănește cel mai bine sufletul.
E reconfortantă și se poate face în cantitate mare.
O poți pune în congelator, lângă…
- Șobolani? - Sandviciuri.
Lângă șobolanii congelați și sandviciurile Uncrustable.
- M-am prins. - Îmi place că mănânci porcării.
O zi pe săptămână îmi îngădui și eu.
Dar, dacă mănânc așa zilnic, nu mă simt bine în pielea mea.
Îmi afectează sănătatea mintală, starea, motivația, tot.
Ai dreptate. Așa cred și eu.
- Începem azi. - Bine.
Ștergem tot, facem tabula rasa. E o expresie latinească.
- Gătești cu mine? - Da.
Perfect!
Eu o să încep cu puiul, partea mai scârboasă.
Pe tine te las să te apuci aici. Poftim un prosop, pentru mizerie.
Cepele le tăiem în patru.
Cuțitul e foarte ascuțit. Ai grijă!
Ca lumea! Ești pus pe treabă!
Da.
Nu e nevoie să-i dau multe instrucțiuni.
E ca mersul pe bicicletă. E în elementul lui.
Iau o mână zdravănă de pătrunjel
și o îndes în cavitate.
Ulei de măsline. Nu ne trebuie mult. Perfect!
Cepele.
Curăță tu niște usturoi. Perfect!
Două tulpini de țelină și doi morcovi.
Le-am spălat mai devreme.
Apoi preferatul meu. Ai mâncat vreodată fenicul?
Nu.
Aduce cu lemnul dulce. Are o dulceață plăcută.
- Da. - Arunc feniculul în oală.
- Îi arunc în oală? - Da. Dă-le drumul acolo.
Acum plantele aromatice.
- Cimbru, boabe de piper, frunze de dafin. - Da.
Legăm cu nod dublu.
Aruncăm săculețul în oală. Perfect! Turnăm toată apa.
Nu e nevoie să spun până la capăt. Tu știi exact ce urmează.
Pare să existe un tu din trecut
care gătește pentru familie și se implică la bucătărie.
Acum e diferit pentru că familia nu mai e ce a fost?
Da. N-o să fac așa ceva, dacă apoi mănânc singur, cu ochii în gol.
Plăcerea e să fim împreună în bucătărie, să râdem, să glumim, să gătim.
E ceva ce faci cu familia.
- Nu e plăcut să creezi ceva…? - Ba da.
- Ești îngrijitor. - Îmi place. Am revenit. E grozav.
E drăguț și dacă gătești doar pentru doi.
Sau să ai ceva pregătit pentru când vin fetele în vizită.
Sunt în culmea fericirii
când îi reamintesc cuiva de ceva ce îi aducea multă bucurie.
- Ce părere ai de ghimbir? - O prefer pe Marianne.
Glumesc.
- Iată-l! - Da.
Încep să cred că îi e dor de viața aceea, de trecut.
- Nu miroase grozav? - Ba da.
Ai clești acolo. Scoate tu ierburile.
- Unde le pun? - Pe platoul ăla.
Și-a lăsat copanele.
- Nu iubim noi animalele? - Ba da.
Apoi te voi ruga să pescuiești legumele.
- Așa! - Perfect!
Mutăm platoul aici.
Avem pasărea. Ești gata să te murdărești?
Gata. Vrei s-o sfâșii cu mâinile? Bine.
Vrei cu cleștii?
- Nu, prefer cu mâinile. - Și eu sunt adept.
Perfect! Ai făcut puiul fâșiuțe.
Îi dau drumul în oală.
- Aici am fiert niște orez. - Bun.
Știu că e un castron cu supă, dar e frumos.
- Chiar arată bine. - Ne mutăm aici.
Să vedem cum a ieșit!
- E mai bună decât din conservă? - Da. Îmi plac aromele.
Mi-a plăcut să revin în bucătărie.
Știi? Credeam că mi-am ieșit din mână, dar încă sunt în stare.
Dacă simți că faci mereu același lucru, că ești prizonier în rutină,
să știi că ai la dispoziție și opțiunea asta.
- Da. - A fost super. Ești grozav.
A TREIA ZI
NU AȘTEPTA INVITAȚIE.
TRĂIEȘTE CA ȘI CUM AI FI ÎN VACANȚĂ.
TURUL MLAȘTINII
Nu știu dacă ai aflat, dar e sezonul pupezelor.
- Ți se vor scurta bermudele, te previn. - Așa?
- Mai am mult până acolo. - Da.
Ai spus că îți plac reptilele, aligatorii, țestoasele.
Am zis să facem turul mlaștinii, să ieșim din casă, să ne distrăm…
- N-am mai fost în natură de mult. - Dar îți place?
- Da, mult. - Atunci hai!
Tim are nevoie de mai multă bucurie.
A pierdut mult, dar poate să și câștige mult.
- Începem. - Bine!
- Fii atent! - Frate!
E pui.
E extraordinar.
Așa!
E perfect. E grozav.
Mă simt bine.
- E frumos. - Nu?
Frate!
Pe aici își face veacul un aligator mare.
- Cât de mare? - Aproape patru metri. E robust.
Batem la ușă, să vedem dacă e acasă.
Îl vezi?
Uite-l!
S-a băgat la fund.
Periculosul ăsta e Alex.
- Frate! - Are circa 200 kg.
Ce mare e!
E bine hrănit. Are grăsime pe spate și pe coadă.
- E mare. - Te pricepi la aligatori.
- Le am cu reptilele. - Da.
Tim, o să fac poză.
- Așa! - Te-am prins și pe tine, căpitane.
- Bună! - Arăți bine.
Am un pui de aligator.
- Uitați! - Ce?!
- Bună! - Îl cheamă Mojo.
- E frumos. - Ce?! Putem să-l ținem și noi?
Da. Îl apuci pe sub gât. Atenție la dinți!
Ce tare! Pot să-l bag în buzunar și să-l iau acasă?
- Știai că o să faci asta azi? - Nu, habar n-aveam.
Asta e frumusețea vieții: când nu știi ce-o să se întâmple, dar te lași purtat.
Precis nu doar eu văd lumina reaprinzându-se în acest om.
E fericit, vesel, se simte bine.
Uiți chestiile astea.
Nici nu mai concep să ies afară și asta e pasiunea mea.
Știu că a fost greu să ai grijă de fratele tău.
Precis ți se spune mereu că ești extraordinar.
Totuși, viața ta s-a oprit în loc.
Da, mi s-a cam întrerupt viața.
De la accidentul lui, s-a oprit.
Nu te-ai mai îngrijit de tine, de sănătatea ta.
Nu, m-am sacrificat.
Au avut fetele mele grijă de mine. Mare păcat!
Te gândești la tine, să faci mai multe?
E un drum greu.
E istovitor să te ocupi în permanență de fratele meu, să-l ajute Dumnezeu!
- Da. - Trebuie să înduri.
Ți se umezesc ochii. La ce te gândești?
La asta, la cum am avut grijă de el și cum m-am pierdut pe mine.
- Mulțumesc. - Da.
Nu știu.
E greu să-ți vezi fratele așa.
- Te demoralizează zilnic. - Da.
- Crezi că el asta vrea? - Nu.
Dar sunt epuizat. Nu mai vreau să simt.
Nu mai vreau să sufăr, nu mai vreau să fiu trist.
Nu vreau să simt nimic.
Ce faci tu e o trăsătură umană naturală.
Așa ne protejăm.
Dar când ridici ziduri în jurul tău,
rămâi prizonier în acea cutie cu ideile și sentimentele tale negative.
Începi să uiți că ai o viață de trăit, că ai parte și de izbânzi și că le meriți.
Așa e.
Te-ai simțit bine azi pe barcă, doar stând și privind.
- Da. - E o izbândă pentru tine.
Îmi deschide puțin plămânii.
Da, dar e rândul tău să înoți și să ieși din această negativitate.
Da.
Pentru data viitoare, vreau să-mi scrii zece lucruri care te fac învingător,
apoi zece lucruri pe care vrei și meriți să le faci, care te fac să surâzi fericit.
Pot să fac asta.
Motivul e că uneori mintea se încețoșează.
Vizualizând, îți poți aduce aminte.
Da.
De dragul meu, înainte să coborâm pe mal, vreau să urli: „Merit să fiu fericit.”
Merit să fiu fericit!
- Poți și mai tare. - Știu și eu?
Eu zic că poți. Urlu și eu cu tine. Bine?
- Hai! - Ești gata? Încă o dată?
Merit să fiu fericit!
Meriți, frate.
Hai să te îmbrățișez! O să fii bine.
- Mersi, omule. Apreciez. - Cu plăcere.
Azi te duc la un magazin de artă.
Vreau să combin dragostea ta pentru KISS și dragostea pentru reptile.
- Așa. - Ai două hobby-uri foarte mișto.
Vei fi de acord că trupa KISS e printre cele mai cool.
Pentru mine, da.
- Alții îi detestă. - Nu doar pentru tine.
Milioane de oameni sunt în asentimentul tău.
Vreau să începi să te gândești cum să-ți folosești pasiunea pentru KISS
și ce vom face azi cu șerpii
ca să legi prietenii.
Nu ar fi mișto să găsești un tovarăș cu aceleași interese?
- O să fie mișto. - Marfă!
INTRARE
PERICOL
Nu sunt expert în habitatul șerpilor.
Nu am știut exact ce să iau.
Am luat niște chestii la întâmplare.
Te inspiră ceva de aici?
- Ăla merge. - Pietrișul negru?
Asta e baza.
- Să vedem pietrele astea. - Alea negre mi s-au părut mișto.
- Am o foaie de metal. - Bine.
- Ar fi o scenă meseriașă. - Da, ar fi perfectă.
Ei poartă platforme, deci am tăia o bucată de PVC.
Și îi înălțăm.
- Ca Lady Gaga, nu? - Exact. Era mare fană KISS.
- Logic. - Și de la ei își trage teatralitatea.
Da, are sens.
- Monstruleți? - Așa.
E un negru metalic, foarte rock-and-roll.
Da.
Voiam ca Tim să vadă că are talent
și că poate face cu el lucruri care îi aduc fericirea și îl pasionează.
Nu ghicești că e pisică.
E o pisică-fantomă.
Îi lipim pe băieți.
- Îi punem pe o piatră? - Așa mă gândeam.
Trebuie fixați bine, fiindcă se vor încolăci șerpii pe ei.
- Îi vor îmbrățișa cu drag, ca tine. - Exact.
Crezi că ai putea recurge la asta în clipele despre care am vorbit?
Când simt că o iau la vale?
M-aș binedispune făcând asta.
- E plăcut, nu? - Da.
S-ar putea să-ți găsești un prieten care a făcut și el un acvariu cu KISS.
Da, mulțumesc.
- Cu plăcere. - Clar.
Bravo! Hai să ne cărăm!
Bun-venit la Bearded Lady!
Bună!
- Ce faceți? - Bine.
N-am mai stat de mult într-un scaun de frizer.
- Știu. Pot să-ți dau șapca jos? - Sigur.
Am un plan pentru tine.
- Îți spun? - Sigur.
Scăpăm de păr. Scurtăm barba.
Cine e el?
Nu mai lucrez ca Moș Crăciun la iarnă.
Pa! Nu ești disponibil. Ai multe contracte.
N-ai timp să fii Moșul când ești așa sexy.
Mă gândesc să-ți vopsesc barba într-o culoare mai închisă.
Serios?
Cum zicea Sfânta Cher, „dăm timpul înapoi”.
- Așa. - Știi ce zic?
- Înțeleg. - Doar puțin.
- Da. - Am o întrebare importantă.
Bine.
- Cine ți-a dat voie să fii așa drăguț? - Mama.
- Știi cât de drăguț ești? - Nu știu.
Uneori bărbaților le e greu să-și serbeze frumusețea.
Probabil, da.
Frumusețea poate însemna multe.
E frumos să avem grijă de noi.
- Așa e. - Are KISS niște versuri în sensul ăsta?
„Trăiește viața ca și cum ai fi în vacanță.” Ei?
Asta înseamnă să ai grijă de tine!
Ce ar zice Gene Simmons
dacă ar ști că nu-ți trăiești viața ca în vacanță?
- Ne lăsăm la bustul gol. - Alo!
- Ești gata? - Da.
N-am mai fost la frizer de nu știu când.
De ce?
Fiindcă mă rad în cap cu aparatul.
E plăcut pentru aspectul social. Ieși din casă, îți vezi prietenul frizer…
Cultural, e drăguț să mai vorbești cu lumea.
Tata ardea gazul la frizerie cu prietenii.
Doamne, buza ta de sus!
Cum e să simți soarele și vântul pe ea?
Ce mai mestec acum?
Găsim altceva, dulceață.
Am o mătușă necăsătorită. Vrei să ieși cu mătușa mea Julie?
- Mi-ai putea fi unchi. - Da?
Îmi place mult ideea.
Trei, doi, unu.
O să arate bine.
Acum ne ocupăm de nas.
- Îmi bagi ceară în nas? - Da.
Dacă ai fi văzut ce am văzut eu, ai înțelege. Vreun ultim cuvânt?
Trei, doi, unu! Parkour!
- Să văd! Ce e aia? - Părul din nasul tău.
- Mânca-ți-aș! E lung în draci. - Știu.
Când te-ai uitat ultima dată în oglindă și ți-ai zis:
„Îmi place cum arăt”?
- La douăzeci și ceva de ani. - Douăzeci?
Vreau ca Tim să simtă bucurie în fel și chip,
să fie mai puțin cerebral, mai senzorial,
să știe că ce e mai bun va veni.
Ai o viață minunată, o familie care te iubește.
Ai pasiuni care te stimulează. Poți deriva încredere din multe lucruri.
Și ești un bărbat foarte atrăgător, fizic și sufletește. Nu spun doar așa.
- Ce e mai bun abia urmează. - Mulțumesc.
Nu mai amâna bucuria. Pentru că…?
Cel mai bun moment e…
- Acum. - Da! Jap! Ești superb.
- Ești gata? - Sunt gata.
Trei, doi, unu. Fă cunoștință cu noul Tim.
Mamă! Frate!
Arăt complet diferit.
Vrei să-ți pui ochelarii?
Salut, Tim!
Ce faci?
Uite cum flirtează dumnealui! Dă-mi o îmbrățișare!
A PATRA ZI
CHEAMĂ-ȚI PRIETENII DIN CARTIER ȘI DĂ DRUMUL PETRECERII.
- Intrăm să vezi? - Da.
- Da? Ești sigur? - Sunt.
Promiți să nu mă bați?
- Suntem prieteni? - Nu-ți face griji.
Bine.
- Îi văd. - Vin și eu.
- Dă-te din drum, Jackie! - Așa, Tanny!
- Bună! - Doamne! Ești foarte chipeș.
- Bună! - Superb! Mamă! Ce diferență!
- Cum te simți? - Bine.
Mamă, ce bine arăți!
- Haideți! - Hai, amice!
Parcă n-ar fi casa mea.
- Nu-i așa? - Nu seamănă deloc.
- Dar arată a casă de oameni. - Da.
Pare un loc unde prietenii ar veni cu plăcere.
Alea arată mișto.
- Încă e KISS peste tot. - Da.
Dar în cantități digerabile.
Îmi place digestia.
E incredibil.
Nemaipomenit, nu?
Suporți împuținarea KISS?
Da, îmi place mult.
- L-am pregătit sufletește. - Bun!
Doody are un scaun nou, negru, în ton cu tema rock-and-roll.
E incredibil. Mulțumesc mult.
Ce o să zică fetele?
O să rămână mute, ca mine acum.
Nu mi-aș fi imaginat niciodată că o să faceți toate astea.
- Mai e. - Mult.
Mai departe!
Doamne!
Mamă! Incredibil!
Gata cu crenvurștii la botul calului! Ți-am pus masă, să primești musafiri.
- Pot veni fetele la cină. - Poți să te apuci de gătit.
Te vezi primind musafiri, invitând acasă rude și prieteni, fiind mai sociabil?
- Va trebui. - Da.
Ar fi păcat să irosim atâta muncă.
Îmi place cum pui problema.
- Simți că meriți? - După săptămâna asta, așa cred.
- Bine. - Da.
Da! Perfect.
- Meriți toate astea. - Mulțumesc.
- Să mergem în noul tău dormitor. - Mamă!
Măiculiță! Frate!
- E alt pat? - Da.
Fă-i proba! Țop pe el, dulceață!
Așa, întinde-te!
Îmi dai mie prima îmbrățișare?
Ce drăguț!
Da, e frumos.
Am simțit că ai nevoie de loc să respiri.
Ți-am oferit un spațiu unde să îți încarci bateriile.
E nemaipomenit.
Pasămite ți se pare foarte ciudat să te gândești cum te asortezi
după ce ai purtat doar tricouri cu KISS.
Acum e nevoie de puțină reflecție, dar va fi ușor.
Pantalonii sunt în partea asta.
Sunt pantaloni simpli, blugi, în care să te simți în largul tău.
- I-ai purta cu un tricou cu KISS? - Absolut, nu m-ar deranja.
Nu te transform într-un corporatist banal. Nu duci genul ăla de viață.
Tu nu ești banal. Vreau să se vadă asta în vestimentație.
Da.
Timmy!
- Tare! - Mișto culoarea!
Ca lumea!
- Grozavă cămașă! - E un verde superb.
E tot un fel de tricou cu trupa, fără să scrie KISS pe el.
- Ai alt limbaj corporal. - Mă simt altfel.
Mi-a plăcut cum te-ai aplecat: „Dă-mi la funduleț! Am fost obraznic.”
- Da. - Ce poate face o haină!
Așa e, eu tot spun asta.
- Pantalonii îmi dau putere. - Da!
Pantalonii puterii!
Felul cum vin pe mine mă face să țopăi.
Da!
Cine ar fi crezut ce mi se întâmplă? M-ați făcut să stau drept.
Vă mulțumesc.
- Voi avea o mentalitate nouă. - Bun!
M-ai făcut să văd că aveam multe sentimente refulate.
Voi încerca să gândesc pozitiv și să mă ocup de partea mea lăuntrică.
Nu ne îngrijim ca să arătăm bine pentru ceilalți.
Pentru noi depunem efortul.
Tu meriți efortul.
Da, apreciez asta.
Nu știu ce să spun.
Mă simt extraordinar.
Vă mulțumesc.
Nu ți-am dezvăluit ce se va întâmpla după ce plecăm.
Așa.
De cum am intrat, m-a impresionat colecția ta KISS.
Am luat legătura cu o galerie de artă și cu un curator.
A venit și a ales piesele care i-au plăcut mai mult din colecție.
Diseară vor fi expuse într-o galerie de pe Magazine.
- Vei merge cu familia. - Glumești?
- Am mai găsit niște fani KISS. - Nu e ceva?
Împărțindu-ți colecția, poți să cunoști oameni
la fel de pasionați de KISS ca tine.
Azi e vorba de tine și de KISS.
E incredibil. Sunteți nebuni.
Când ești trist, nu există o baghetă magică.
Nu devii fericit a doua zi.
Distracție plăcută!
Trebuie să te străduiești, să accepți victoriile oferite de viață
să știi că vor veni și altele.
Mulțumesc!
- Te iubim! - Aveți grijă!
Rock!
Rock, puișor!
NOUL TIM
MĂ SIMT ATÂT DE BINE, SUNT ATÂT DE VIU.
- Doamne! - Vai de mine!
Doamne!
- Uite-ți fața! - Doamne!
- Ai 24 de ani? Doamne. - Bună!
Ce bine arăți!
- Îmi place jacheta. - Ca să vezi, am jachetă verde!
Măiculiță!
Intrați.
- Ia uitați! - Abia aștept.
Doamne, Dumnezeule!
- Doamne! - Ce?!
Doamne! Cât de mișto!
Doamne!
Ce ziceți?
Tati!
E frumos!
- Vă arăt camera lui Doody? - Da.
- Bună! - Doodlebug!
Uite cine a venit!
- Dood! - Doody!
Glumești? Trăiești în puf acum?
Fiți atente la pat! E nou-nouț.
Parcă doarme pe un nor.
- Îți place, omule? - Scoate limba, ca Gene Simmons!
- Da! - Da! Ura!
Porți tricoul meu cu KISS.
O să-ți dau din tricourile mele. Eu trebuie să le port pe astea.
Da!
Să-l lăsăm să se odihnească. Are nevoie.
Haideți aici! Am mâncare. Luați loc!
E frumos aici.
- Luați niște supă! - Luăm.
Arată apetisant.
E bună.
- Doamne! - E grozavă.
Cât suntem aici, am scris niște lucruri despre care am discutat cu Karamo.
M-a pus să fac o listă, să mă axez pe ce contează.
A trebuit să mă gândesc la reușitele mele în viață.
Voi două.
Să am grijă de fratele meu a fost o trudă,
dar cred că m-am descurcat bine.
- Excelent. - Da.
O să enumăr ce cred că merit.
Mi-a fost greu să identific, fiindcă sunt cum sunt.
Dar mi-am dat silința și am reușit.
Cred că merit să fiu fericit.
- Da. - Da.
Merit dragostea altora.
Cu asta îmi e greu.
E greu.
Merit timp pentru mine. Trebuie să încep să-mi fac.
Da.
Asta o să mă ajute psihic.
Să ies de aici, să ies din depresie, să îmi limpezesc mintea.
O să încerc să am o viață în afara casei.
Merit să ies și să cunosc lume.
Da.
Nu în ultimul rând, merit să mă rockeresc cu scula afară.
Știți ce spun?
- La asta nu mă așteptam. - Mă știți doar, mai spun și ciudățenii.
Hai la mine!
Mulțumesc, Melody.
Te iubesc mult. Meriți tot.
- Te iubesc. Sunt mândră de tine. - Mulțumesc, Kim.
- Bună, pui! - Bună!
O să fac mai bine de acum.
Mai avem de râs.
Trebuie să plecăm.
- Să-mi vedem expuse comorile. - Expoziție!
Hai să-ți vedem colecția!
EXPOZIȚIE VOLANTĂ
Doamne!
- Da! - Frumos!
- Doamne! - Eu l-am făcut.
E marfă!
- Tu l-ai…? - Da, eu l-am făcut.
Până acum, dragostea lui Tim pentru KISS a existat între pereții casei sale.
Acum el a ieșit în lume și și-a împărtășit pasiunea.
- Cizmele sunt preferatele tale? - Da. Le purtam înainte.
M-am distrat în ele.
E un fel de a crea legături, de a-și deschide sufletul.
- De câte ori i-ai văzut? - De 45 de ori.
O să fie mai puțin singur.
Sper ca Tim să-și asume riscuri și să găsească bucurie în viață.
Merită să fie fericit și să trăiască în continuare.
Acum face primul pas.
- Foarte tare! - Mersi.
Mă bucur că ai parte de așa ceva.
Nu credeam că voi trăi vreodată asta.
Când mă gândesc cât de blajin e, cât de muncitor și cât de cumsecade,
ce frate, tată și om bun este…
- Sunt mândră de tine. - Mersi.
Îi iubim pe îngrijitori.
Dacă puteți arăta cuiva puțină iubire, fie să vă inspire povestea lui Tim!
Meriți.
#SFATDEURMAT
RESPECTĂ-ȚI SELFIE-UL
Care din grup să facă poza?
Cel mai artistic!
- Cel cu cea mai bună… - Nu.
- Frizerii!
- Nu. - Nu eu.
- Eu? - Cel care stârnește emoție.
- Nu! - Cel cu cel mai bun…
Stop! E cel care are brațul mai lung.
- M-am tot întrebat. - Ce?
Cine îl are mai lung.
Tu. Tu ai brațul cel mai lung.
- Hai! - Știam că-mi va fi de folos.
- Păsărica! - Păsărica!
Superb! Asta e!
ÎN AMINTIREA LUI TOMMY „ DOODY” KEEL
LA SAȘE LUNI DUPĂ FILMĂRI, DOODY A MURIT PE NEAȘTEPTATE.
FRAȚI ÎMPREUNĂ PÂNĂ LA CAPĂT.
Subtitrarea: Steliana Palade